GREEK SUPREME COURT DECISION

Decision ID: 798/2024
Decision Number: 798
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γεράσιμου Βάλσαμου, για να δικάσει την αίτηση της αναιρεσείουσας - κατηγορουμένης Α. Γ. του Π., κατοίκου ..., η οποία δεν εμφανίστηκε, για αναίρεση της 370/2022 απόφασης του Τριμελούς Εφετείου Πλημμελημάτων Ναυπλίου. Το Τριμελές Εφετείο Πλημμελημάτων Ναυπλίου, με την ως άνω απόφασή του, διέταξε όσα λεπτομερώς αναφέρονται σ' αυτή, και η αναιρεσείουσα - κατηγορουμένη ζητεί την αναίρεσή της για τους λόγους που περιλαμβάνονται στην υπ' αριθ. πρωτ.…. αίτησή της αναίρεσης, η οποία καταχωρίστηκε στο οικείο πινάκιο με τον αριθμό … Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη-Εισηγήτρια, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέα του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέα Γεράσιμου Βάλσαμου, για να δικάσει την αίτηση της αναιρεσείουσας - κατηγορουμένης Α. Γ. του Π., κατοίκου ..., η οποία δεν εμφανίστηκε, για αναίρεση της 370/2022 απόφασης του Τριμελούς Εφετείου Πλημμελημάτων Ναυπλίου. Το Τριμελές Εφετείο Πλημμελημάτων Ναυπλίου, με την ως άνω απόφασή του, διέταξε όσα λεπτομερώς αναφέρονται σ' αυτή, και η αναιρεσείουσα - κατηγορουμένη ζητεί την αναίρεσή της για τους λόγους που περιλαμβάνονται στην υπ' αριθ. πρωτ.…. αίτησή της αναίρεσης, η οποία καταχωρίστηκε στο οικείο πινάκιο με τον αριθμό … Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του Κ.Ποιν.Δ. ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155 - 162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ή στην Ολομέλειά του. Επομένως, εάν ο αναιρεσείων δεν έχει κλητευθεί νομίμως, ούτε εμφανίστηκε ενώπιον του Δικαστηρίου του Αρείου Πάγου, η συζήτηση επί της αίτησης αναίρεσης κηρύσσεται απαράδεκτη. Περαιτέρω, σύμφωνα με τις διατάξεις του άρθρου 155 παρ. 2 και 3 του ιδίου ως άνω Κ.Ποιν.Δ., η επίδοση γίνεται με παράδοση του εγγράφου στα χέρια του ενδιαφερομένου διαδίκου από ποινικό ή δικαστικό επιμελητή ή σε περίπτωση που δεν υπάρχουν, από όργανο της δημόσιας δύναμης, αν δε αυτός που κάνει την επίδοση δεν βρίσκει τον ενδιαφερόμενο στον τόπο της διαμονής ή της κατοικίας του ή του καταστήματος ή στον τόπο όπου εργάζεται τούτος, εγχειρίζει το έγγραφο σε κάποιον από εκείνους που, έστω και προσωρινά, διαμένουν μαζί του ή στους οικιακούς βοηθούς του ή στον θυρωρό της κατοικίας που μένει ή στον διευθυντή ή σε κάποιον από όσους εργάζονται στον ίδιο τόπο, ενώ αν δεν βρεθεί στην κατοικία του ο ενδιαφερόμενος ή ο σύνοικος ή ο οικιακός βοηθός ή θυρωρός, όποιος κάνει την επίδοση επικολλά τον ως άνω φάκελο στην πόρτα της κατοικίας. Η επίδοση αυτή, με θυροκόλληση, είναι έγκυρη μόνον όταν επακολουθήσει νομότυπη κλήτευση και του τυχόν διορισθέντος αντικλήτου του ενδιαφερομένου διαδίκου, ανεξάρτητα αν ο διορισμός του ήταν ή όχι υποχρεωτικός από τον νόμο, σε αυτή δε την περίπτωση τα αποτελέσματα αρχίζουν από την τελευταία χρονικά επίδοση. Αν δεν γίνει νομότυπη επίδοση της κλήσης και στον αντίκλητο του ενδιαφερομένου διαδίκου η επίδοση στον τελευταίο, με θυροκόλληση, δεν παράγει έννομα αποτελέσματα. Εξάλλου, ο διορισμός αντικλήτου του κατηγορουμένου γίνεται, κατά την διάταξη του άρθρου 89 παρ. 2 του Κ.Ποιν.Δ., με προφορική δήλωση που καταχωρίζεται στα πρακτικά ή στην έκθεση εξέτασής του ως υπόπτου ή κατά την απολογία του ή με έγγραφη δήλωση κατά τις διατυπώσεις του άρθρου 42 παρ. 2 εδ. β' και γ' ή με την έκθεση ή τη δήλωση άσκησης ενδίκου μέσου, ο διορισθείς δε με έναν από τους παραπάνω τρόπους αντίκλητος διατηρεί την ιδιότητά του αυτή, εκτός αν δηλώσει στον γραμματέα της εισαγγελίας της περιφέρειας του πλημμελειοδικείου που ενεργείται ή έχει ενεργηθεί η κύρια ανάκριση ή αυτεπάγγελτη προανάκριση ή στον γραμματέα του δικαστηρίου, όπου εκκρεμεί το ένδικο μέσο, ότι έληξε η σχέση εντολής με τον κατηγορούμενο. Τέλος, η μη τήρηση των παραπάνω διατυπώσεων κατά την επίδοση συνεπάγεται ακυρότητα αυτής, σύμφωνα με τη διάταξη του άρθρου 154 παρ. 2 του Κ.Ποιν.Δ., συνιστά δε διαδικαστική προϋπόθεση, η οποία ερευνάται αυτεπαγγέλτως από το δικαστήριο, επισκοπώντας το περιεχόμενο του σχετικού αποδεικτικού επιδόσεως και των λοιπών σχετικών εγγράφων της δικογραφίας, προκειμένου να αξιολογήσει την εγκυρότητά της (επίδοσης) και συνακόλουθα το παραδεκτό της συζητήσεως της υποθέσεως (Α.Π. 476/2021, ΑΠ 827/2021). Στην προκείμενη περίπτωση κατά την εκφώνηση της υπόθεσης στη σειρά της στο ακροατήριο του δικαστηρίου τούτου κατά την αναφερόμενη στην αρχή της παρούσης δικάσιμο, η αναιρεσείουσα Α. Γ. του Π., δεν εμφανίστηκε ούτε εκπροσωπήθηκε από πληρεξούσιο δικηγόρο για την συζήτηση της με αρ. πρωτ. …. αίτησή της, για αναίρεση της υπ' αρ. 370/2022 αποφάσεως του Τριμελούς Εφετείου Πλημμελημάτων Ναυπλίου, με την οποία αυτή καταδικάσθηκε σε δεύτερο βαθμό σε ποινή φυλακίσεως δέκα (10) μηνών, η οποία ανεστάλη επί τριετία, για την αξιόποινη πράξη της μη καταβολής χρεών προς το Δημόσιο (άρθρο 25 παρ. 1 περ.β, 2 περ.α εδ.α, 3,9 του ν. 1882/1990). Από την επισκόπηση των εγγράφων της δικογραφίας, προκύπτει ότι η υπ' αρ. …… κλήση του Εισαγγελέα του Αρείου Πάγου, για να παραστεί η ως άνω αναιρεσείουσα - κατηγορούμενη με συνήγορο στο ακροατήριο αυτού του Δικαστηρίου, κατά την δικάσιμο της 8-12-2023 κατά την οποία η συζήτηση της υποθέσεως αναβλήθηκε με την με αρ. 1549/2023 απόφαση αυτού του δικαστηρίου για την δικάσιμο που αναφέρεται στην αρχή της παρούσας, προκειμένου να υποστηρίξει την ανωτέρω αίτηση αναίρεσης της, επιδόθηκε με θυροκόλληση, στην δηλωθείσα με την ως άνω αίτηση αναιρέσεως κατοικία της, κατά τα άρθρα 155 παρ. 3 εδ. β' και 166 του Κ.Ποιν.Δ., σύμφωνα με το με ημερομηνία ….. αποδεικτικό επίδοσης, που συντάχθηκε από τον ανθυπαστυνόμο του ΑΤ ….., …… Η ίδια κλήση όμως δεν επιδόθηκε και στην διορισθείσα με την ως άνω έκθεση αναιρέσεως αντίκλητο δικηγόρο της αναιρεσείουσας, Ελένη Καραμπέκιου, δικηγόρο Αθηνών. Η παραπάνω παράλειψη έχει ως συνέπεια την ακυρότητα της προαναφερθείσας επίδοσης στην αναιρεσείουσα, σύμφωνα με όσα έχουν εκτεθεί στην νομική σκέψη που αναπτύχθηκε στην αρχή της παρούσης και ως εκ τούτου η τελευταία, η οποία δεν εμφανίστηκε ούτε εκπροσωπήθηκε από πληρεξούσιο δικηγόρο, κατά την παρούσα συζήτηση της υποθέσεως, δεν κλητεύθηκε νόμιμα για να παραστεί σ' αυτήν. Επομένως η συζήτηση της κρινόμενης αιτήσεως αναιρέσεως, πρέπει να κηρυχθεί απαράδεκτη.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Κηρύσσει απαράδεκτη τη συζήτηση της με αρ. πρωτ. …. αίτησης της Α. Γ. του Π., κατοίκου ..., για αναίρεση της υπ' αρ. 370/2022 αποφάσεως του Τριμελούς Εφετείου Πλημμελημάτων Ναυπλίου. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 3 Ιουνίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 155 παρ. 2, άρθρου 89 παρ. 2, άρθρου 42 παρ. 2 εδ. β', άρθρου 154 παρ. 2, άρθρο 25 παρ. 1 περ.β, άρθρα 155 παρ. 3 εδ. β', άρθρου 512, άρθρου 155, άρθρου 89, άρθρου 42, άρθρου 154, άρθρο 25
Article Codes: ΠΚ
Law References: nan
Total Articles Cited: 9

DATES MENTIONED: 8-12-2023|05-04-2024|19-04-2024|03-06-2024

SOURCE: https://areiospagos.gr/nomologia/apofaseis_DISPLAY.asp?cd=DPWQ6DXSV5HRA8I5ZR5UCLE3P96K7C&apof=798_2024&info=ΠΟΙΝΙΚΕΣ -  Ε